CELEX: 32008R0065
Language: bg
Date: 2008-01-25
Title: Регламент (ЕО) № 65/2008 на Комисията от 25 януари 2008 година за откриване на тарифни квоти за 2008 г. и за следващите години за внос в Европейската общност на някои стоки с произход от Норвегия, получени от преработката на селскостопански продукти, включени в Регламент (ЕО) № 3448/93 на Съвета

26.1.2008   
            
            
               BG
            
            
               Официален вестник на Европейския съюз
            
            
               L 23/9
            
         
      РЕГЛАМЕНТ (ЕО) № 65/2008 НА КОМИСИЯТА
   
   от 25 януари 2008 година
   за откриване на тарифни квоти за 2008 г. и за следващите години за внос в Европейската общност на някои стоки с произход от Норвегия, получени от преработката на селскостопански продукти, включени в Регламент (ЕО) № 3448/93 на Съвета
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на селскостопански продукти (1), и по-специално член 7, параграф 2 от него,
   като взе предвид Решение 2004/859/ЕО на Съвета от 25 октомври 2004 г. относно сключване на Споразумение под формата на размяна на писма между Европейската общност и Кралство Норвегия относно Протокол № 2 към двустранното споразумение за свободна търговия между Европейската икономическа общност и Кралство Норвегия (2), и по-специално член 2 от него,
   като има предвид, че:
   
               (1)
            
            
               Споразумението под формата на размяна на писма между Европейската общност и Кралство Норвегия относно Протокол № 2 към двустранното споразумение за свободна търговия между Европейската икономическа общност и Кралство Норвегия установява в точка III годишни тарифни квоти за внос на някои стоки с произход от Норвегия. Необходимо е да се открият тези квоти за 2008 г. и за следващите години.
            
         
               (2)
            
            
               Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (3) определя правилата за управлението на тарифни квоти. Целесъобразно е да бъде предвидено тарифните квоти, които се откриват с настоящия регламент, да бъдат управлявани съобразно тези правила.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по хоризонталните въпроси, касаещи търговията с преработени селскостопански продукти, които не са изброени в приложение I към Договора,
            
         ПРИЕ НАСТОЯЩИЯ РЕГЛАМЕНТ:
   Член 1
   Тарифните квоти на Общността за стоките с произход от Норвегия, които са изброени в приложението, се откриват, считано от 1 януари до 31 декември 2008 г. и за следващите години.
   Член 2
   Тарифните квоти, посочени в член 1, се управляват от Комисията в съответствие с членове 308а, 308б и 308в от Регламент (ЕИО) № 2454/93.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 януари 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 януари 2008 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 318, 20.12.1993 г., стр. 18. Регламент, последно изменен с Регламент (ЕО) № 2580/2000 (ОВ L 298, 25.11.2000 г., стр. 5).
   
      (2)  ОВ L 370, 17.12.2004 г., стр. 70.
   
      (3)  ОВ L 253, 11.10.1993 г., стр. 1. Регламент, последно изменен с Регламент (ЕО) № 214/2007 (ОВ L 62, 1.3.2007 г., стр. 6).
   
      ПРИЛОЖЕНИЕ
      Годишни тарифни квоти, приложими при внос в Общността на стоки с произход от Норвегия
      
                  Пореден номер
               
               
                  Код по КН
               
               
                  Описание
               
               
                  Размер на годишната квота от 1.1.2008 г.
               
               
                  Приложима митническа ставка в рамките на квотата
               
            
                  09.0765
               
               
                  ex 1517 10 90
               
               
                  Маргарин, с изключение на течния маргарин, с тегловно съдържание на млечни мазнини, непревишаващо 10 %
               
               
                  2 470 t
               
               
                  не се прилага
               
            
                  09.0771
               
               
                  ex 2207 10 00
                  (код по ТАРИК 90)
               
               
                  Неденатуриран етилов алкохол с алкохолно съдържание по обем 80 % или повече, различен от този, получен от земеделските продукти, изброени в приложение I към Договора за ЕО
               
               
                  164 000 hl
               
               
                  не се прилага
               
            
                  09.0772
               
               
                  ex 2207 20 00
                  (код по ТАРИК 90)
               
               
                  Етилов алкохол и други спиртни напитки, денатурирани, с всякакво алкохолно съдържание, различни от тези, получени от земеделските продукти, изброени в приложение I към Договора за ЕО
               
               
                  14 340 hl
               
               
                  не се прилага
               
            
                  09.0774
               
               
                  2403 10
               
               
                  Тютюн за пушене, дори съдържащ заместители на тютюна във всякакво съотношение
               
               
                  370 t
               
               
                  не се прилага